කොළඹ, කොල්ලුපිටිය ආනන්ද කුමාරස්වාමි මාවතේ සිනමන් රෙඩ් හෝටලය ඉදිරිපිට චාබඩ් හවුස් යනුවෙන් හැඳින්වෙන ස්ථානයක් ඇත. තාප්පයකින් වට වූ එම ස්ථානයේ ගේට්ටුව නිතරම වසා ඇත. ඉඳහිට විදේශිකයින් දෙදෙනෙකු තුන් දෙනෙකු මෙම ස්ථානයට ඇතුළුවෙනවා විනා කිසිම ශ්‍රී ලාංකිකයකු මෙහි ඇතුළුවනු දක්නට ලැබෙන්නේ නැත. අඩුම වශයෙන් චාබඩ් හවුස් ස්ථානයට අල්ලපු වත්තේ සිටින ආරක්‍ෂක නිලධාරියාවත් චාබඩ් හවුස් කියා ස්ථානයක් ඇති බවවත් දන්නේ නැත. ශ්‍රී ලාංකිකයින්ට ආගන්තුක වූ මෙම ස්ථානයට සෑම සිකුරාදා දිනයකම සවස හතර වන විට තිහ හතළිහක විදේශිකයින් පිරිස් පැමිණෙනු දැකිය හැක. ශ්‍රී ලංකාවේ ඇති එකම යුදා ආගමික වන්දනා ස්ථානය එනම් සිනොගය පිහිටා ඇත්තේ මෙම චාබඩ් හවුස් හිය. චාබඩ් යනු මෙම ආගමිකයින් අයත් ජාත්‍යන්තර සංවිධානයයි. කොල්ලුපිටියේ පිහිටි චාබඩ් නිවස ජුදා ආගමික සිනොගයක් ලෙස මෙන්ම, ශ්‍රී ලංකාවට පැමිණෙන ජුදා ආගමිකයින් මුණගැසෙන සංස්කෘතික මධ්‍යස්ථානයක් වශයෙන්ද භාවිත වෙයි.
මෙම ආගමිකයින් අයත් ජාත්‍යන්තර සංවිධානය කුමක්ද?
චාබඩ්